proxectonos/corpus_dominio_legal_administrativo_tmp huggingface dataset:
07/06/2013 | Administración LocalMunicipal
Vimianzo
Complemento das prestacións económicas do persoal do Concello de Vimianzo en situación de incapacidade laboral temporal

En sesión do Concello Pleno celebrada o 29 de setembro de 2012 adoptou acordo sobre o complemento das prestacións económicas do persoal do Concello de Vimianzo nas situacións de incapacidade laboral temporal, ao abeiro do artigo 9.2 e 9.5 do Real decreto-lei 20/2012, do 13 de xullo, publicada no BOP núm.215 de 12 de novembro. E detectado erro no mesmo, o Concello Pleno na súa sesión de 25 de maio de 2013 acordou retificar o erro observado, e polo tanto con efectos retroactivos. Quedando o acordo redactado da seguinte maneira: Recoñecer os complementos retributivos correspondentes ás situacións de incapacidade temporal para o persoal ao servizo do Concello de Vimianzo, conforme ao acordado na Mesa de Negociación: 1. Que se paguen as baixas por enfermidade común o máximo que admite dito Real Decreto, ou sexa: o 50% do primeiro ao terceiro día; o 75% do cuarto ao vixésimo; e o 100% do vixésimo ao nonaxésimo.2. Que cando a situación de incapacidade temporal derive de continxencias profesionais, a prestación recoñecida pola Seguridade Social sexa complementada desde o primeiro día, ata acadar o máximo do 100% das retribucións que lle viñeran correspondendo ao persoal no mes anterior ao de causarse a incapacidade.3. Que, tendo en conta que no RD Lei se contempla a posibilidade de facer excepcións, e pagar o 100% en determinadas situacións, acórdase que o salario completo sexa aboado nos seguintes casos de baixa por enfermidade común: A) Se hai hospitalización. B) Se hai intervención cirúrxica e recuperación postoperatoria. C) Se hai lesións graves ou enfermidades graves incapacitantes do sistema musculoesquelético. D) Se hai algunha das enfermidades graves recollidas no anexo do RD 1148/2011. E) Se a baixa se produce por causa da situación de embarazo F) ILT por enfermidade relacionada con discapacidade recoñecida do 33% ou superior. G) ILT por causas relacionadas con enfermidades crónicas, dexenerativas, irreversibles e /ou incurables. H) ILT relacionada con procesos oncolóxicos. I) ILT por enfermidades contaxiosas que poidan provocar a súa extensión no ámbito do traballo, con prescripción facultativa de illamento. O que se publica para xeral coñecemento e efectos. Vimianzo, a 30 de maio de 2013. O alcalde Manuel Antelo Pazos
07/06/2013 | Administración LocalMunicipal
Narón
Disciplina Urbanística - Medio Ambiente
Anuncio de aprobación inicial da normativa común de uso do servizo municipal de préstamo de bicicletas nos concellos de Ferrol e Narón

ANUNCIO O Concello Pleno, en data 30 de maio de 2013, aprobou inicialmente a normativa común de uso do servizo municipal de préstamo de bicicletas nos concellos de Ferrol e Narón, polo que, de conformidade coa lexislación vixente, se expón ao público durante o período de 30 días para que os interesados lexitimados poidan presentar as alegacións que consideren oportunas. De non presentarse reclamacións durante o prazo indicado, o acordo entenderase elevado a definitivo sen máis trámite. Así mesmo, a aprobación desta normativa suporá a derrogación do Regulamento de uso do servizo municipal de préstamo de bicicletas no Concello de Narón. Narón, 31 de maio de 2013. O alcalde José M. Blanco Suárez
07/06/2013 | Administración LocalMunicipal
Porto do Son
Aprobación do padrón fiscal de recollida do lixo do 1º semestre de 2013

D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local Dado que polo servizo de recadación xa foi elaborado o padrón fiscal da taxa pola recollida do lixo correspondente ó 1º semestre de 2013 (altas novas) PRIMEIRO: Aprobar o padrón fiscal referenciado, por un importe total de 5.387,95 euros (cinco mil trescentos oiteta e sete euros con noventa e cinco céntimos), desglosados nos seguintes conceptos: - Recollida do lixo: 5.387,95 euros (cinco mil trescentos oitenta e sete euros con noventa e cinco céntimos - e que comeza por Abeijón Santos, Manuela e remata por Vila Olveira, Cristina; sendo o número total de recibos de 119 (cento dezanove). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido. Porto do Son, 27 de maio de 2013 O Alcalde Asdo) José Luis Oujo Pouso
07/06/2013 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

a) Organismo: Concello de Oleiros. b) Dependencia que tramita o expediente: Asesora Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15072 Perillo-Oleiros. Teléfono: 981610000 Correo electrónico: ensino@oleiros. org Perfil do contratante: http://www.oleiros.org/web/concello-oleiros/perfis/contratanted) Data límite de obtención de documentación e información: transcorridos quince días naturais (15 días) contados a partir do día seguinte ao da publicación do anuncio no Boletín Oficial da Provincia, rematando ás 13 horas.2. OBXECTO DO CONTRATO: Servizo para o desenvolvemento e dirección da actividade de Escola Municipal de Danza do Concello de Oleiros. Variantes.- non se admiten. Melloras.- as que se establecen no punto c) do parágrafo 3 do Anexo 2 do prego.3. PRAZO DE EXECUCIÓN: Dous anos. Prórrogas: poderá prorrogarse o contrato por anualidades, ata un máximo de 2 anos máis. a) Tramitación: ORDINARIA b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION d) Criterios de adxudicación: os establecidos no punto 4 do Anexo 2 do prego. Valor estimado do contrato: 532.000 euros. Orzamento base de licitación: 266.000 euros (polos 2 anos de contrato) Provisional: Non se esixe Definitiva: 5% do prezo de adxudicación a) Clasificación: non se esixe. b) Solvencia económica e financeira e solvencia técnica e profesional: criterios establecidos no parágrafo 1 do Anexo 2 do prego. a) Data límite de presentación de ofertas: de 8:30 a 13:00 horas dentro do prazo de 15 días naturais contados dende o seguinte ao da publicación do anuncio de licitación no BOP. b) Modalidade de presentación. Manual. c) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. d) DOCUMENTACIÓN A PRESENTAR: Presentarase en 3 sobres pechados - Sobre 1: “Documentación xeral”.- Conterá a documentación esixida na cláusula XI do Prego. - Sobre 2: Documentación referida aos criterios de valoración cuxa ponderación dependa dun xuízo de valor.- Conterá a documentación esixida no parágrafo 2 do Anexo 2 do Prego. - Sobre 3.- Documentación referida aos criterios de valoración cuxa ponderación non depende dun xuízo de valor.- Conterá a documentación esixida no parágrafo 3 do Anexo 2 do Prego. Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 5 de xuño de 2013. O ALCALDE Asdo. Angel García Seoane
07/06/2013 | Administración LocalMunicipal
Culleredo
Secretaría Xeral
Delegación para celebración de matrimonio civil

ANUNCIO DELEGACIÓN Por resolución ditada en data 29 de maio de 2013, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación don Abdelhafid Banu Clapa, para a celebración do matrimonio civil entre don JOHNNATAN JORGE CRISTOBAL RODO GAIZTARRO. e dona VOLHA MENDOCILLA FURRIEL. o vindeiro sábado, día 1 de xuño de 2013, ás 13.30 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 29 de maio de 2013. O alcalde Asdo.: Julio Sacristán de Diego
07/06/2013 | Administración LocalMunicipal
Melide
Establecemento de prezo público

EDICTO Unha vez acordado pola Xunta de Goberno Local do 30/05/2013 o establecemento do prezo público para a realización da actividade “comida da terceira idade” segundo o seguinte texto: Primeiro. –Tarifa. O prezo público pola participación na actividade de “comida da terceira idade” será de 5 euros por persoa. Segundo. –Esíxese depósito previo para a participación na actividade, que poderá realizarse en calquera das contas municipais abertas nas entidades financeiras, así como na Caixa Corporación. A falta de ingreso suporá non poder participar na actividade. Terceiro. –Declárase expresamente a existencia de razóns culturais e de interese público que aconsellan a fixación do prezo público por debaixo do custo da actividade. Cuarto. –O establecemento do prezo público entrará en vigor ao día seguinte ao da súa publicación no BOP. Quinto. –Para o non previsto neste apartado estarase ao disposto na Ordenanza xeral número 28, xeral reguladora do establecemento ou modificación dos prezos públicos do Concello de Melide. Acórdase a súa publicación para xeral coñecemento. Melide, 30 de maio de 2013. A alcaldesa M.ª Ángeles Vázquez Mejuto
07/06/2013 | Administración LocalMunicipal
San Sadurniño
Contratación de obra

ANUNCIO DE CONTRATACIÓN MEDIANTE PROCEDIMIENTO ABERTO CUN ÚNICO CRITERIO DE ADXUDICACIÓN DAS OBRAS DE “PAVIMENTACIÓN DO CAMIÑO DE PENAMOURA Ó CHAO” 1.–Entidade adxudicadora: Concello de San Sadurniño. Dependencia que tramita o expediente: Secretaría.2.–Obxecto do contrato. Denominación: “Pavimentacion do camiño de Penamoura ó Chao”. Presuposto: 18.778,77 euros, e 3.943,54 euros do IVE. Importe total, IVE incluído: 22.722,31 euros. Prazo de execución: un mes. Clasificacion: non esixida. Garantía provisional: non esixida. Garantía definitiva: 5% do prezo de adxudicación, excluido o IVE.3.–Procedemento e forma de adxudicación: Procedemento aberto cun único criterio de adxudicación, o factor prezo.4.–Información e documentación: Na Casa do Concello de San Sadurniño, Secretaría. Enderezo: Avda. Marqués de Figueroa, n.º 5; 15560 San Sadurniño, A Coruña. Teléfono 981 490 027. Data límite para obter información: ata as 13 horas do día anterior a aquel no que remate o prazo de presentación de proposicións.5.–Presentación de ofertas. Data límite de presentación: En horas de 9 a 14 dentro do prazo de 13 días naturais, contados a partir do seguinte ó de publicación do anuncio no BOP. Documentación a presentar. As proposicións axustaranse ó modelo indicado no prego que rixe a presente contratación.6.–Apertura de ofertas: publicarase na plataforma de contratación pública de Galicia.7.–Control de calidade: segundo o indicado no proxecto e no prego.8.–Gastos de anuncios: non se prevén.9.–Revisión de prezos: non procede. San Sadurniño, 30 de maio de 2013. O ALCALDE Secundino García Casal
07/06/2013 | Administración LocalMunicipal
Narón
Intervención
Edicto aprobación Conta Xeral do Concello de Narón

Formulada e rendida a Conta Xeral do propio Concello e do Padroado da Cultura correspondente o ano 2012 informada pola Comisión Especial de Contas de data 27 de maio de 2012 exponse ao público cos documentos que a xustifican, na Intervención deste Concello, durante quince días hábiles contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos, durante o devandito prazo de exposición e os oito días seguintes de conformidade co disposto no art.116 da lei 7/85 de 2 de abril, asi como o art.212 do Real Decreto Lexislativo 2/2004 de 5 de marzo. Narón, 31 de maio de 2031 O alcalde José Manuel Blanco Suárez
07/06/2013 | Administración LocalMunicipal
Val do Dubra
Aprobación prezo público campamento inglés

Con data 28 de maio de 2013 a Xunta de Goberno Local adoptou o seguinte acordo relativo á realización dun campamento de inglés no Concello de Val do Dubra: Primeiro.- Aprobar a realización do campamento de inglés destinado aos pequenos comprendidos en dous grupos de idades (Grupo 1: 5-8 anos/ Grupo 2: 9-13 anos) a levar a cabo entre o 08/07/2013 e o 19/07/2013, e encargar a súa realización á empresa Anglia. Segundo.- Aprobar o seguinte prezo por persoa para o campamento de inglés do Concello de Val do Dubra: - unha semana (08/07/2013-12/07/2013): 20,00 € / persoa - unha semana (15/07/2013-19/07/2013): 20,00 € / persoa - as dúas semanas (08/07/2013-19/07/2013): 30,00 € / persoa Terceiro.- Publicar este anuncio no BOP e no taboleiro de edictos do concello Val do Dubra, 31 de maio de 2013 O alcalde Ramón Varela Mariño
07/06/2013 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do expediente M1/2013, modificativo do orzamento de 2013

O Excmo. Concello Pleno, en sesión ordinaria realizada o día 6 de xuño de 2013, aprobou inicialmente o expediente M1/2013 de concesión de créditos extraordinarios, suplementos de crédito, transferencias de crédito, baixas por anulación de créditos, modificación dos anexos de investimentos e de transferencias, recoñecemento extraxudicial de obrigas e modificación puntual das bases de execución do orzamento 2013. O referido expediente permanecerá exposto ao público, despois da publicación do anuncio no Boletín Oficial da Provincia e no taboleiro de edictos da Corporación, na Oficina Orzamentaria, sita nos números 20 e 22 da rúa de La Franja, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 6 de xuño de 2013. Director de Facenda e Administración Pública Ronny Alexander Anco El Adak
07/06/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación de servizos de soporte e mantemento dos blade dell da Deputación Provincial da Coruña (ampliación)

1. Entidade adxudicadora. A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación. C) Número de expediente: PCO.001.2013.00582.2. Obxecto do contrato: SERVIZOS DE SOPORTE E MANTEMENTO DOS BLADE DELL DA DEPUTACIÓN PROVINCIAL DA CORUÑA (AMPLIACIÓN). 3. Prazo de execución: dous anos, prorrogables segundo o previsto na cláusula 3 4. Tramitación e procedemento de adxudicación. A) Tramitación: ordinaria. B) Procedemento: aberto (con multiplicidade de criterios de adxudicación). 5. Presuposto: A) Presuposto anual sen IVE: 7.768,60 €; B) IVE ao 21%: 1.631,40 €; C) Presuposto total anual (A+B): 9.400,00 €. Presuposto total para dous anos: 18.800,00 €. 6. Garantía provisional: non se esixe.7. Garantía definitiva: 5% do importe da adxudicación IVE excluído.8. Clasificación: non se esixe 9. Presentación das ofertas ou das solicitudes de participación. A) Data límite de presentación de ofertas: en horas de oficina de 9.00 a 13.00, dentro do prazo de 15 días naturais, contados dende o seguinte ao da publicación do anuncio de licitación no BOP. B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 27 de maio de 2013. O presidente O secretario Diego Calvo Pouso José Luis Almau Supervía
07/06/2013 | Administración LocalMunicipal
Mañón
Padrón do subministro de auga do primeiro trimestre de 2013

Por resolución da Alcaldía de data 31 de maio de 2013, adoptouse o acordo de aprobar o padrón cobratorio da taxa polo subministro de auga correspondente ó primeiro trimestre do ano 2013. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, xeral tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos no referido precepto. O período de pago en vía voluntaria remata o 31 de xullo de 2013. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 31 de maio de 2013. O ALCALDE Alfonso Emilio Balseiro Gómez
07/06/2013 | Administración LocalMunicipal
Touro
Edicto de exposición pública do padrón da taxa de recollida de lixo do ano 2013

ANUNCIO Exposición pública da taxa de recollida de lixo do ano 2013 Aprobado por acordo da Xunta de Goberno Local, en sesión de data 22 de maio de 2013, o padrón municipal da taxa sobre recollida de lixo e residuos sólidos urbanos correspondente ao exercicio de 2013, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse os recursos pertinentes á que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, do 17 de decembro, xeral tributaria. Touro, 23 de maio de 2013. O ALCALDE Asdo.: Ignacio Codesido Barreiro
13/06/2013 | Administración LocalMunicipal
Fene
Secretaría
Cédula reintegro de subvención a Silvia Teijeiro Piñón

CÉDULA do 29 de maio de 2013 pola que se notifica a resolución da Alcaldía núm.176/2012 de aprobación das contas xustificativas de subvencións para favorecer a prevención e integración das persoas e familias, por imposibilidade de realizala por outros medios. O alcalde do Concello de Fene ditou, o pasado 21 de febreiro de 2012, a resolución de Alcaldía núm.176/2012 pola que procede iniciar expediente de reintegro de subvención por importe de 750 euros a Olive Vidallach Lezameta, cantidade non xustificada nos termos recollidos na resolución de concesión da axuda emitida en data do 8 de xullo de 2010. Ao non se poder realizar a notificación persoal da resolución, mediante a presente cédula notifícaselle á persoa interesada a dita resolución, segundo o disposto no artigo 59.5 da Lei 30/1992 de réxime xurídico das administracións públicas e do procedemento administrativo común. Tendo en conta que, en atención ao previsto no artigo 61 da mesma Lei 30/1992, o acto non se publica na súa integridade, comunícase á persoa interesada que o texto íntegro da resolución que se notifica se encontra ao seu dispor nas dependencias municipais do Centro de Servizos Sociais sito na Avda. do Mar, s/n Bloque 1 de San Valentín en Fene, para a súa consulta no prazo de dez días hábiles, que se contarán dende o día seguinte ao da publicación desta cédula. Transcurrido dito prazo, a notificación entederase producida. Fene, 29 de maio de 2013 O alcalde, Gumersindo Pedro Galego Feal
13/06/2013 | Administración LocalMunicipal
Cabana de Bergantiños
Publicación da formalización do contrato de xestión de servizo público de abastecemento de auga potable e saneamento

Organismo: Concello de Cabana de Bergantiños Dependencia que tramita o expediente: Secretaría Número de expediente: 52/2013 Dirección de internet do perfil contratante: www.concello-cabana.com Tipo: xestión de servizo público Descrición: xestión do servizo público de xestión integral do servizo de abastecemento de auga potable e saneamento no concello de Cabana de Bergantiños, mediante a modalidade de concesión CPV: 90000000-7,90400000-1,90410000-4,90420000-7,90430000-0,90440000-3, 90450000-6,90460000-9,90470000-2,90480000-5, 904810002, 904900008, 71354400-8, 71353100-8,65100000-4, 65110000-7, 65111000-4, 65120000-0 65130000-3, 65500000-8 Medio de Publicación anuncio de licitación: BOP, DOGA e perfil do contratante. Fecha de Publicación de anuncio licitación: Perfil do contratante: 22/02/2013 BOP: 01/03/2013 DOGA:08/03/2013 Tramitación: Urxente Procedemento: Aberto con multiplicidade de criterios de valoración 4. Valor estimado do contrato: 987.168,50 € 5. Data da adxudicación: 20/05/2013 Data de formalización do contrato: 31 de maio de 2013. Contratista: Organización y gestión de proyectos y obras, S. L, con CIF nº B 70248869 Base da adxudicación: - Prazo de vixencia da concesión: 25 anos - Cánon a pagar ao concello de un 3 % anual sobre a facturación real de cada ano. - Subvención de carácter fixo de 38.000,00 euros/anuais, salvo os cinco primeiros anos do contrato. - Compromiso de manter unha rebaixa sobre os prezos de execución material para a redacción de orzamentos de conexións e prolongacións de redes de abastecemento de auga e saneamento de acometida de auga potable e saneamento do 10,00 % sobre os prezos recollidos no anexo III do prego de cláusulas administrativas. Cabana de Bergantiños, a 31 de maio de 2013 O Alcalde, Asdo.: José Muíño Domínguez
13/06/2013 | Administración LocalMunicipal
Camariñas
Aprobación inicial do orzamento xeral e o cadro de persoal para o exercicio económico 2013

Aprobado inicialmente polo Pleno da Corporación o orzamento xeral e o cadro de persoal para o exercicio económico 2013 en sesión ordinaria celebrada o 31 de maio de 2013, e en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL), exponse ao público por prazo de quince días hábiles, que empezarán a contar dende o seguinte ao da inserción do presente anuncio no Boletín Oficial da Provincia, para que durante o mesmo podan formularse as reclamacións que se consideren oportunas. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Camariñas, 5 de xuño de 2013 O ALCALDE Asdo.: Manuel V. Alonso de León
13/06/2013 | Administración LocalMunicipal
Ferrol
Secretaría Xeral
Delegación da Alcaldía

En data de hoxe, a Alcaldía-Presidencia dictou a seguinte resolución que literalmente transcrita di: “En virtude das facultades que me confiren os art.21 e 23 da Lei 7/85, reguladora das bases de réxime local, art 43, 115 e 122 do Regulamento de Organización, Funcionamento e Réxime Xurídico das Corporacións Locais, e 39, 45 48 e 55 do Regulamento Orgánico do Concello de Ferrol resolvo o seguinte: PRIMEIRO.- Nomear a Dona María del Carmen García Fraga, Concelleira Delegada de Turismo, esta delegación non poderá conlevar facultades de emisión de actos administrativos resolutorios, facultade que queda reservada á Concelleira Delegada de Deportes, Educación e Festas. SEGUNDO.- Nomear a Dona María del Carmen García Fraga, Concelleira Delegada de atención ó cidadán nos barrios de Magdalena, Ferrol Vello e A Graña, quedando derogada a delegación efectuada o día 13/06/11 a DªAlaska Cachada Gilarranz. TERCEIRO.- Notifíquese a presente resolución ós interesados para o seu coñecemento e aceptación, entendéndose tacitamente efectuada se pasados tres días hábiles dende a súa recepción non presenta o destinatario a súa renuncia perante a Alcaldía. Así mesmo, publíquese esta resolución no Taboleiro de Edictos e no Boletín Oficial da Provincia e dese conta ó Pleno do Concello na primeira reunión que celebre.” O que se fai público para xeral coñecemento Ferrol, 28 de maio de 2013 O Alcalde D. Jose Manuel Rey Varela
13/06/2013 | Administración LocalMunicipal
Ames
Notificación por comparecencia do acordo da Xunta de Goberno Local de data 11/04/13 de axudas para a adquisición de libros de texto e material escolar destinados a alumnado do 2.º ciclo de educación infantil. Curso 2012/2013

ANUNCIO Unha vez intentada infrutuosamente por parte desta Administración a notificación domiciliaria prevista no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común, á persoa que a continuación se relaciona, sen que se puidese realizar, de conformidade co establecido nos artigos 59 e 61 da Lei 30/1992, emprázase á interesada que se indica a continuación para que compareza, no prazo de 10 días, para o coñecemento do contido íntegro do acordo e constancia de tal coñecemento. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Interesada: – Maria Regina Francisco Tomas Folgueral Elum Acto notificado: Acordo da Xunta de Goberno Local de data 11/04/13 de axudas para a adquisición de libros de texto e material escolar destinados a alumnado do 2.º ciclo de educación infantil. Curso 2012/2013. Lugar de comparecencia: Departamento de Servizos Complementarios de Educación do Concello de Ames (pazo da Peregrina). O que se publica para coñecemento da interesada. Ames, 28 de maio de 2013. O alcalde Santiago V. Amor Barreiro
13/06/2013 | Administración LocalMunicipal
Rianxo
Secretaría
Aprobación inicial do Regulamento municipal do servizo de transporte regular de viaxeiros

O Pleno do Concello de Rianxo, en sesión celebrada o día 30/05/2013 acordou a aprobación inicial do REGULAMENTO MUNICIPAL DO SERVIZO DE TRANSPORTE REGULAR DE VIAXEIROS. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 31 de maio de 2013 O ALCALDE D. Adolfo F. Muíños Sánchez
13/06/2013 | Administración LocalMunicipal
Culleredo
Economía, Facenda, Réxime Interior
Notificación resolución desestimatoria

De conformidade co disposto nos artigos 59 e 61 da Lei 30/1992 de 26 de novembro de Réxime Xurídico das Administracións públicas e do procedemento administrativo común, notificase á persoa que a continuación se relaciona, a notificación da resolución desestimatoria no expediente instruido para a concesión dun posto nas disposicións que se sinalan, dado que téndose intentado a notificación no último domicilio coñecido, ésta non se puido practicar. Contra a presente resolución, que pon fin á via administrativa poderá interpoñerse recurso potestativo de reeposición ante a Alcaldía, no prazo dun mes a contar desde o día seguinte ao da notificación do presente acto, ao abeiro do establecido no artigo.117.1 da Lei 30/1992, de 26 de novembro; ou ben, directamente, recurso contencioso-administrativo ante o xulgado do contencioso administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido os artigos 8.1 e 46.1 da Lei 29/1998, de 13 de xullo. Poderán examinar dentro deste prazo os expedientes que se instruen no area de dinamización local do Concello de Culleredo, de 9 a 14 horas, de luns a venres. De non efectuar alegacións a iniciación poderá considerarse proposta de resolución conforme ao disposto no artigo 13.2 do citado Real Decreto 1398/1993, cos efectos previstos nos artigos 18 e 19 do mesmo. Culleredo, 4 de xuño de 2013 Asdo.: Marta M. Iglesias Becerra. Concelleira Delegada da Area de Promoción Económica, Formación e Emprego. (Resolución do 10/05/2013)
13/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21838. Comunidade de regantes Sería-Pedreira. Concello de Boimorto

ANUNCIO De acordo co previsto no artigo 116 do Regulamento de dominio público hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de maio de 2013 e como resultado do expediente incoado ó efecto, outorgóuselle á Comunidade de Regantes Sería-Pedreira unha concesión de 8.830 m 3 anuais de auga procedente dun manancial situado no lugar de Sería, na parroquia de Dormeá (San Cristovo), no concello de Boimorto (A Coruña), con destino a rega. Número Expte.: DH. A15.21838. Santiago de Compostela, 29 de maio de 2013. O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Andrei Claudiu Lavirgen Subires
13/06/2013 | Administración LocalMunicipal
Ames
Notificación por comparecencia de resolucións de solicitudes de bonificación de taxas para os servizos complementarios de educación

ANUNCIO Unha vez intentada infrutuosamente por parte desta Administración a notificación domiciliaria prevista no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común, ás persoas que a continuación se relacionan, sen que se puidese realizar, de conformidade co establecido nos artigos 59 e 61 da Lei 30/1992, emprázase ás/ós interesadas/os que se indican a continuación para que comparezan, no prazo de 10 días, para o coñecemento do contido íntegro do acordo e constancia de tal coñecemento. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Interesadas/os: – Radu Ioan Matiz Hrimiuc – Ionela Larisa Huillca Cachazo – Kamila Claudio Luis Fernandez del Castillo Maddock – Constanza Maria Miramunt Espuig – Yadira Rocio Picoita Lapresta – Rangel Mariela Rocio Denisova Jabbi – Justina Maria Rebeca Patricia Amilleta Ben Aicha – Jose Eulalio Loustau Mitala – Juan Ramiro Mabchour Garcia de la Infanta – Constantin Bogdan Hojda De los Cobos – Angela Margarita Zulma Beatriz Visanzay Malinov – Elva Arraco Cassinelli Acto notificado: Resolucións solicitudes de bonificación de taxas para os servizos complementarios de educación. Decretos 273/2013, 480/2013 e 709/2013. Lugar de comparecencia: Departamento de Servizos Complementarios de Educación do Concello de Ames (pazo da Peregrina). O que se publica para coñecemento das/os interesadas/os Ames, 28 de maio de 2013. O alcalde Santiago V. Amor Barreiro
13/06/2013 | Administración LocalMunicipal
Ponteceso
Intervención - Tesouraría
Exposición pública conta xeral exercicio 2012

En data 31 de maio de 2013 a Comisión Especial de Contas do Concello de Ponteceso e emitíu ditame favorable sobre a Conta Xeral do exercicio 2012. De conformidade co establecido no artigo 212.3 do texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, a devandita conta quedará exposta ao público por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis os interesados poderán presentar as reclamacións, reparos ou observacións que estimen oportunas. Ponteceso, 31 de maio de 2013 O alcalde José Luis Fondo Aguiar
13/06/2013 | Administración LocalMunicipal
Santiago de Compostela
Servizos Económicos - Intervención
Anuncio de aprobación inicial de exposición pública do expediente de modificación de crédito por crédito extraordinario 2013-CREXT-32

EDICTO ANUNCIO DE EXPOSICIÓN Ó PÚBLICO DE APROBACIÓN INICIAL DE EXPEDIENTE DE CRÉDITO EXTRAORDINARIO 2013-CREXT-32 O Pleno da Corporación municipal en sesión celebrada o día 30 de maio de 2013 aprobou inicialmente o expediente de modificación orzamentaria por crédito extraordinario 2013-CREXT-32 dentro do vixente orzamento municipal de 2013 (2012 prorrogado). En cumprimento do disposto no artigo 177.2 en relación co 169.1 do texto refundido da Lei reguladora de facendas locais, exponse o publico durante un prazo de quince días hábiles nos Servizos Económicos do Concello, na rúa Galeras, n.º 5, a efectos de que os interesados poidan presenta-las reclamacións que estimen pertinentes. No caso de non presentarse reclamación algunha, entenderase definitivamente aprobado o acordo inicial. Santiago de Compostela, 5 de xuño de 2013. A CONCELLEIRA DELEGADA DE FACENDA E ADMINISTRACIÓN PÚBLICA Asdo.: Cecilia Sierra Rey
13/06/2013 | Administración LocalMunicipal
Ames
Notificación por edito do tratamento residual de vehículos abandonados

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, ao titular do vehículo que figura no anexo I, procédese á súa notificación mediante anuncio no Boletín Oficial da Provincia e remisión ao taboleiro de edictos do concello do seu último domicilio. Notifícase ao titular do vehículo que figura no anexo I que o seu vehículo foi retirado da vía pública por atoparse en situación de abandono sendo trasladado ao depósito habilitado ao efecto, logo de que o seu titular fixera caso omiso ao requirimento de retirada notificado no seu domicilio. Mediante a presente notificación advírteselle que se no prazo de 1 mes desde a súa publicación non procede a facerse cargo do seu vehículo, o Concello procederá ao seu traslado a centro autorizado de tratamento de vehículos para a súa posterior destrución e descontaminación, liquidándolle os gastos que poidan xerarse como consecuencia do tratamento do mesmo como residuo (Ordenanza Fiscal Reguladora da taxa por actividades e servizos relacionados coa hixiene urbana). Advírteselle ao propietario do vehículo que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 31 de maio de 2013 O alcalde Santiago V. Amor Barreiro
13/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42144. Canarga, S. L. Ribeira

ANUNCIO INFORMACIÓN PÚBLICA Canarga, S. L., con enderezo na r/ Gambrinus, 99, 15008, T. M. da Coruña, solicita de Augas de Galicia a autorización para a corta de seis ameneiros situados no leito do río Artes, no T. M. de Ribeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42144. A corta solicitada fundaméntase na ampliación da obra de drenaxe existente sobre o río Artes e pertencente á estrada de titularidade autonómica AC-303, dita ampliación foi autorizada á Dirección Xeral de Infraestruturas (Consellería de Medio Ambiente, Territorio e Infraestruturas) por resolución de Augas de Galicia con data 29 de xuño de 2012 (Expediente de clave DH. W15.29407), referente ao “Proxecto de trazado e construcción: Mellora da estrada AC-303, Oleiros AC-550 - Corrubedo, T. M. de Ribeira”, cuxas obras foron adxudicadas á empresa solicitante Canarga, S. L. Así mesmo, conforme ao disposto no artigo 74 do Regulamento do dominio público hidráulico, ábrese un período de peticións en competencia. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 31 de maio de 2013. O xefe do Servizo Territorial Ángel Gómez Rey
13/06/2013 | Administración LocalMunicipal
Bergondo
Contratación
Anuncio de licitación do servizo de redacción do Plan Xeral de Ordenación Municipal do Concello de Bergondo

a) Organismo: Concello de Bergondo (A Coruña) b) Dependencia que tramita o expediente: Secretaría Xeral – Servizo de Contratación Tipo: Contrato de servizos Descrición: Redacción do Plan Xeral de Ordenación Municipal do Concello de Bergondo a) Tramitación: ordinaria b) Procedemento: aberto, con multiplicidade de criterios de valoración c) Criterios de adxudicación: Son os establecidos na cláusula XXI do Prego de cláusulas administrativas particulares A duración do contrato será de catro (4) anos prorrogable por un período máximo de dous (2) anos por mutuo acordo de ambas partes, sen que en ningún caso a duración do contrato poida ser superior os seis (6) anos, prórrogas incluídas. Sen IVE: 140.406,66 euros IVE: 29.485,40 euros Con IVE: 169.892,06 euros Non se esixe 5% do prezo de adxudicación, IVE excluído No Perfil do Contratante do órgano de contratación (http://www.contratosdegalicia.es/ ou www.bergondo.es ) ou en: a) Entidade: Secretaría Xeral, Servizo de Contratación do Concello de Bergondo Enderezo: Estrada da Coruña, núm.12, 15165 Bergondo (A Coruña) b) Teléfono: 981 791 252 c) Fax: 981 794 233 d) Enderezo electrónico: contratación@bergondo. es Data límite de obtención de documentos: Ata as 14:00 horas do día sinalado como derradeiro para a presentación de ofertas a) Data límite de presentación: Quince (15) días naturais, de 9:00 a 14:00 horas (os sábados de 9:00 a 13:00 h), contados dende o seguinte ó da publicación deste anuncio no BOP. Se o derradeiro día fose inhábil, prorrogarase ó seguinte. b) Documentación que deberá presentarse: En tres sobres pechados, asinados polo licitador ou persoa que o represente, que conterán a documentación esixida na cláusula XX do Prego que rexe esta contratación. c) Lugar de presentación: Rexistro Xeral do Concello de Bergondo Tódolos gastos correspondentes á publicación de anuncios en diarios e boletíns oficiais serán por conta do adxudicatario. Bergondo, 3 de xuño de 2013 A alcaldesa Alejandra Pérez Máquez
13/06/2013 | Administración LocalMunicipal
Coirós
Exposición padrón tasa abastecemento e saneamento 1º trimestre 2013

Mediante acordo da Xunta de Goberno Local de data 6 de xuño de 2013, aprobouse o padrón da taxa municipal de abastecemento e saneamento de auga, do primeiro trimestre de 2013. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse potestativamente recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 6 de xuño de 2013 O ALCALDE Asdo.: Francisco Quintela Requeijo
13/06/2013 | Administración LocalMunicipal
Bergondo
Secretaría
Lista definitiva de admitidos/as e excluídos/as

Decreto 461/2013, de 5 xuño, en relación á lista definitiva de admitidos/as e excluído na convocatoria do concurso ordinario para a provisión do posto de titular da Secretaría do Concello de Bergondo. Por Decreto de Alcaldía núm.338/2013, de 22 de abril, aprobouse a lista provisional de admitidos e excluídos para a provisión do posto de titular da Secretaría deste Concello de Bergondo. Rematado o prazo de presentación de reclamacións, e logo de ver o acordo da Comisión de Avaliación de data 4 de xuño, de admitir a solicitude de desestimento no procedemento presentado por D. Derek Alan Carchena Jaimerena, segundo o escrito presentado en data 23 de maio de 2013 (núm.3407) no Rexistro deste Concello de Bergondo, Primeiro: Aprobar a lista definitiva de aspirantes admitidos/as e excluídos/as á citada praza Segundo: Publicar a presente Resolución no Boletín Oficial da Provincia e no Taboleiro de anuncios do Concello de Bergondo Bergondo, 6 de xuño de 2013 A alcaldesa Alejandra Pérez Máquez
13/06/2013 | Administración LocalMunicipal
Arteixo
Secretaría Xeral
Expedientes de baixa de oficio no padrón municipal de habitantes

REF. MEAM/ESR/13 Por Resolución da Alcaldía – Presidencia de data 30 de maio de 2013, resolveuse dar de baixa no Padrón Municipal de Habitantes ao listado de persoas que se indica na seguinte táboa, tras o correspondente expediente de baixa de oficio por incrumprimento da obriga do artigo 54 do Regulamento de poboación e demarcación territorial das entidades locais, e tras o informe favorable emitido pola Sección Provincial do Consello de Empadroamento da Coruña en data 08.05.2013. Non constando, dos informes que obran nos expedientes, ningún domicilio aos efectos de notificación aos interesados, publícase o presente anuncio no taboleiro de edictos do Concello e no Boletín Oficial da Provincia, segundo o establecido no artigo 59.5 da lei 30/1992 de Réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citade lei poderá recorrerse potestativamente en reposición ou impugnala directamente ante a xurisdicción contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación; todo elo sen prexuizo de que poida exercitar, de ser o caso, calquera outro que estime procedente. Arteixo, 30 de maio de 2013. O Alcalde-Presidente Carlos Calvelo Martínez
13/06/2013 | Administración LocalMunicipal
Santiago de Compostela
Servizos Económicos - Intervención
Aprobación definitiva do expediente de transferencia de crédito 2013-TRANSF-18

APROBACIÓN DEFINITIVA DO EXPEDIENTE DE TRANSFERENCIA DE CRÉDITO 2013-TRANS-18 O Pleno da Corporación municipal, en sesión celebrada o día 25 de abril de 2013, aprobou inicialmente o expediente de modificación orzamentaria por transferencia de crédito 2013-TRANS-18 dentro do vixente orzamento municipal de 2013 (2012- prorrogado). En cumprimento do disposto no artigo 177.2 en relación co 169.1 do texto refundido da Lei reguladora de Facendas Locais, expúxose ó público durante un prazo de quince días hábiles nos Servizos Económicos do Concello, na rúa Galeras, n.º 5, a efectos de presentar as reclamacións correspondentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo: ESTADO DE GASTOS ESTADO DE INGRESOS O que se fai público para xeral coñecemento. Santiago de Compostela, 4 de xuño de 2013. A CONCELLEIRA DELEGADA DE FACENDA E ADMINISTRACIÓN PÚBLICA Asdo.: Cecilia Sierra Rey
13/06/2013 | Administración LocalMunicipal
Bergondo
Contratación
Anuncio padrón habitantes

Esta Alcaldía dictou os Decretos números 337/2013, 343/2013, 344/2013, 345/2013 e 346/2013, nos que se resolve, en consonancia co preceptuado no artigo 72 do Regulamento de poboación e demarcación territorial das entidades locais, incoar expedientes de baixa de oficio no Padrón municipal de habitantes, por incumpri-los requisitos previstos no art.54 do citado Regulamento, ás seguintes persoas: Ó non ser posible practica-las notificacións ós interesados a través do servizo de Correos, notifícanse mediante o presente anuncio, en cumprimento do art.59.5 da Lei 30/1992, do réxime xurídico das administracións públicas e do procedemento administrativo común, co fin de que nun prazo de quince días, que comezará a contar dende o seguinte ó da publicación neste Boletín, poidan os interesados, en trámite de audiencia, examina-los expedientes en horario de oficina e presenta-las alegacións que estimen pertinentes. Bergondo, 4 de xuño de 2013 A ALCALDESA Alejandra Pérez Máquez
13/06/2013 | Administración LocalMunicipal
A Coruña
Tesourería
Plazo ingreso en voluntaria tasas de mercados y kioscos, 2º trimestre de 2013

INGRESO EN VOLUNTARIA DE TAXAS DE MERCADOS E KIOSCOS DO 2º TRIMESTRE DE 2013 Por Resolución da Tenencia de Alcaldía da Área de Facenda e Admón Pública, de data 29/05/2013, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 2º trimestre de 2013, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./ Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Caixa Galicia no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 29 de mayo de 2013 A TTE. DE ALCALDE-RESPONSABLE DA ÁREA DE FACENDA E ADMÓN PÚBLICA Asdo. Rosa María Gallego Neira